ถอดความ:กฎหมายหมิ่นฯในเนเธอร์แลนด์กับการปกป้องสถาบันสูงสุด
เมื่อวันที่ 12 มกราคม 2553 ที่ผ่านมา นายอภิสิทธิ์ เวชชาชีวะ นายกรัฐมนตรี เข้าร่วมการประชุมครั้งแรกของคณะกรรมการที่ปรึกษาด้านคดีความมั่นคงของรัฐที่เกี่ยวกับองค์พระมหากษัตริย์ ซึ่งได้รับแต่งตั้งจากรัฐบาลสดๆ ร้อนๆโฆษกรัฐบาลกล่าวหลังการประชุมว่า นายกฯ ได้แจ้งต่อคณะกรรมการฯ ซึ่งมีปลัดกระทรวงยุติธรรมเป็นประธานว่า ภารกิจหลักของคณะกรรมการฯ คือการให้ คำปรึกษาตามหลักวิชาการ แก่หน่วยงานที่เกี่ยวข้อง เช่น เจ้าหน้าที่ตำรวจและพนักงานอัยการ ในการพิจารณาดำเนินคดีต่อการกระทำที่ต้องสงสัยว่าเป็นการหมิ่นเบื้องสูงคณะกรรมการฯ ชุดนี้อาจจะศึกษาการทบทวนการบังคับใช้กฎหมายในประเทศที่มีสถาบันกษัตริย์อยู่ภายใต้รัฐธรรมนูญในยุโรป เช่น เนเธอร์แลนด์การดำเนินการดังกล่าวไม่เพียงถูกกำหนดโดยกฎหมายภายในประเทศเท่านั้นแต่ยังถูกกำหนดโดยกฎหมายยุโรป ได้แก่ มาตรา 10 ของอนุสัญญาแห่งยุโรปว่าด้วยสิทธิมนุษยชนและเสรีภาพขั้นพื้นฐาน(ECHR)ซึ่งมุ่งที่จะคุ้มครองเสรีภาพในการแสดงออกของบุคคลกฎหมายหมิ่นพระบรมเดชานุภาพของเนเธอร์แลนด์กระจายอยู่ใน 3 มาตราของประมวลกฎหมายอาญา ค.ศ.1886 (the Dutch Penal Code of 1886)มาตราแรกอ้างถึงการคุ้มครององค์พระมหากษัตริย์มาตราที่ 2 มุ่งที่จะคุ้มครองพระราชินีหรือพระสวามี รัชทายาท และผู้สำเร็จราชการแทนพระองค์ และมาตราที่ 3 ห้ามการเผยแพร่เนื้อหาหรือรูปภาพที่เป็นการดูหมิ่นให้เสื่อมพระเกียรติตามที่อธิบายไว้ในมาตราก่อนหน้านี้ทั้ง 2 มาตราในการนิยามการกระทำที่เป็นการหมิ่นพระบรมเดชานุภาพการกระทำผิดนั้นจะต้องเป็นการดูหมิ่น หมิ่นประมาท หรือดูถูกเหยียดหยามและเมื่อมีการพิสูจน์แล้วว่ามีความผิดจริง มีโทษจำคุกสูงสุด 5 ปีซึ่งนับว่าสูงเมื่อเทียบกับการหมิ่นประมาทและดูถูกเหยียดหยามตามธรรมดาซึ่งมีโทษจำคุก 6 เดือน และ 3 เดือนตามลำดับในเนเธอร์แลนด์ การดำเนินคดีในคดีหมิ่นฯ กระทำโดยเจ้าหน้าที่ซึ่งมีอำนาจหน้าที่ไม่จำเป็นต้องมี ตัวกระตุ้น ในรูปของการฟ้องร้องโดยผู้เสียหาย เหมือนในกรณีของบางประเทศในยุโรปที่มีระบบกษัตริย์ในเนเธอร์แลนด์ การกระทำซึ่งเป็นการหมิ่นฯ โดยทั่วไป และโดยเฉพาะคดีหมิ่นฯ โดยมีเหตุจูงใจทางการเมืองมีจำนวนลดลงอย่างมากในช่วง 40 ปีมานี้ประมวลคำพิพากษาของศาลเนเธอร์แลนด์ในคดีหมิ่นฯ ในช่วง 40 ปีหลังมานี้ แสดงให้เห็นถึงรูปแบบของคำพิพากษาที่มีโทษสถานเบาในกรณีที่ถูกดำเนินคดีจริงแต่ก็ไม่ใช่ว่าจะถูกดำเนินคดีในทุกกรณียิ่งไปกว่านั้น การลงโทษก็มักจะเป็นการปรับเล็กๆ น้อยๆ เสียค่าปรับไม่กี่ร้อยเหรียญยูโรนักวิชาการด้านกฎหมายของเนเธอร์แลนด์โต้เถียงกันในประเด็นที่ว่า การฟ้องร้องในคดีหมิ่นฯ แต่ละคดีและทุกๆ คดี เป็นไปเพื่อประโยชน์ของราชวงศ์ตามที่เข้าใจกันหรือไม่เป็นที่ชัดเจนแจ่มแจ้งว่า ในบางกรณีไม่ใช่และอาจจะเป็นผลลบต่อหรือทำลายสถาบันกษัตริย์ ซึ่งกฎหมายหมิ่นฯ อ้างว่าจะปกป้องด้วยซ้ำทั้งนี้ เนื่องจากความจริงที่ว่า การดำเนินคดีจะเป็นการดึงดูดความสนใจของสาธารณชนให้หันมาสนใจการกระทำที่เป็นความผิด (ซึ่งอาจจะไม่เป็นที่ต้องการให้สาธารณชนสนใจ) ตลอดจนการดำเนินการทางศาล ซึ่งคนทั่วไปเห็นว่า ไปด้วยกันไม่ได้กับหลักความเสมอภาคของคนทุกคนภายใต้กฎหมายอันเป็นหลักการที่สังคมประชาธิปไตยส่วนมากยึดถือด้วยมาตรา 94 ของรัฐธรรมนูญแห่งเนเธอร์แลนด์ทำให้อนุสัญญาแห่งยุโรปว่าด้วยสิทธิมนุษยชนและเสรีภาพขั้นพื้นฐาน ค.ศ.1954 กลายมาเป็นส่วนหนึ่งของกฎหมายเนเธอร์แลนด์นับตั้งแต่นั้นมา มาตรา 10 ของอนุสัญญาแห่งยุโรปที่ว่าด้วยเสรีภาพในการแสดงออกก็ได้ส่งผลบรรเทาให้มีการยับยั้งการใช้กฎหมายหมิ่นฯ ในประเทศอย่างไรก็ตาม จนกระทั่งถึงปี 1994 ศาลฎีกาเนเธอร์แลนด์จึงได้ดำเนินการอย่างชัดเจนให้มี กระบวนการทดสอบความจำเป็นของบทลงโทษ (necessity test) ในคดีหมิ่นฯ คดีหนึ่งซึ่งอยู่ในการพิจารณาของศาลฯ เพื่อพิจารณาว่า การตัดสินลงโทษสิ่งตีพิมพ์ฉบับหนึ่งนั้นมีความจำเป็นและเหมาะสมหรือไม่ เนื่องจากการวิพากษ์วิจารณ์พระราชินีแห่งเนเธอร์แลนด์และรัชทายาทซึ่งถือว่าเป็น การวิพากษ์วิจารณ์เพื่อประโยชน์สาธารณะ(a contribution to public debate) นั้น เป็นการใช้สิทธิในการแสดงความคิดเห็นที่ได้รับการคุ้มครองภายใต้กฎหมายของเนเธอร์แลนด์ และอนุสัญญาแห่งยุโรปฯและศาลเนเธอร์แลนด์ก็นำเกณฑ์นี้ไปใช้อย่างซื่อตรงและสุขุมรอบคอบ โดยเคารพต่อเสรีภาพในการแสดงออกของประชาชนในประเทศตั้งแต่บัดนั้นเป็นต้นมา
 เมื่อวันที่ 12 มกราคม 2553 ที่ผ่านมา นายอภิสิทธิ์ เวชชาชีวะ นายกรัฐมนตรี เข้าร่วมการประชุมครั้งแรกของคณะกรรมการที่ปรึกษาด้านคดีความมั่นคงของรัฐที่เกี่ยวกับองค์พระมหากษัตริย์
Mr Van den Hout,กฎหมายหมิ่นพระบรมเดชานุภาพ,อภิสิทธิ์ เวชชาชีวะ,เนเธอร์แลนด์